ועדת הפנים ואיכות הסביבה, כנסת 16, פרוטוקול מספר 22, 2003-05-21 09:30

יורי שטרן: בוקר טוב.

יורי שטרן: אני פותח את הישיבה.

יורי שטרן: אני מברך את מפכ"ל המשטרה.

יורי שטרן: זה המפגש הראשון שלנו בוועדה הנוכחית, לא בכנסת כמובן.

יורי שטרן: אני חייב להגיד לך שהוועדה שלנו תקדיש הרבה מאוד זמן לנושאים שקשורים למשטרה.

יורי שטרן: אנחנו גם הקמנו ועדת משנה לביטחון הפנים, שאני גם אעמוד בראש הוועדה.

יורי שטרן: אנחנו נתרכז בנושאים כמו התמודדות עם הפשיעה, במיוחד עבריינות הנוער, שלפי כל הדיווחים זה אחד הנושאים המדאיגים ביותר את המשטרה.

יורי שטרן: אנחנו נתרכז בנושא טוהר המידות והתנהגות השוטרים מול האוכלוסייה, הבעיות שיש בקטע הזה והן לא מעטות, כולל תלונות רבות מאוכלוסיית העולים למשל.

יורי שטרן: הכנסת כבר דנה בזה והיו שיפורים.

יורי שטרן: אני רוצה שנמשיך להתייחס בכובד ראש לעניין הזה.

יורי שטרן: נתרכז במצב בתי הסוהר, שזה אמנם שירות אחר ורשות אחרת, אבל היא קשורה באופן אורגני, ואני מניח שחלק מהקשיים שלכם היום נובעים גם ממה שקורה בבתי הסוהר, הצפיפות הנוראית בבתי הסוהר, חוסר מתקני כליאה וכו'.

יורי שטרן: יהיו לנו מספר הצעות חוק שקשורות לעניין זה.

יורי שטרן: נושא נפרד, שנתחיל לדון בו באופן דחוף מיום ראשון הקרוב, ויש לו כמובן קשר אורגני למשטרת ישראל זה נושא האבטחה.

יורי שטרן: הכוונה שלנו היא לבדוק מחדש את כל מערך האבטחה במדינת ישראל, שהוא מאורגן בחלקו בלבד, בגופים מונחים.

יורי שטרן: לא מזמן הרחבנו את הרשימה הזאת בתקנות.

יורי שטרן: נדון גם במעמד קציני הביטחון במערכות הנוספות.

יורי שטרן: הכוונה היא להגיע למצב שבו ישנם נוהלים, ישנן הנחיות של משטרת ישראל בנושא מערך האבטחה במדינה גם לגופים הפרטיים הקטנים יחסית, כאלה שמהווים מקור סכנה מבחינת הפיגועים; הנחיות בכל מה שנוגע למיגון העמדות של המאבטחים.

יורי שטרן: לא יכול להיות שהם לגמרי חשופים לכל מפגע.

יורי שטרן: פה אולי צריך להשקיע מחשבה שלא הושקעה עד כה; המעמד הסוציאלי שלהם, המעמד המקצועי שלהם.

יורי שטרן: בכל זה אנחנו נצטרך הרבה מאוד עזרה ושיתוף פעולה שלכם.

יורי שטרן: המאבטחים בארץ הפכו להיות חזית האירועים של חבלה, של טרור, של פגיעה בהמוני איש.

יורי שטרן: רבים מהם נפלו בקרב, ולא יתכן שהמעמד שלהם בכל מה שנוגע להכשרתם, לזכויותיהם לא יקבל גיבוי, תגבור ובכלל התייחסות אחרת והסדרים אחרים ממה שהיו עד כה.

יורי שטרן: היינו צריכים לעשות את זה כבר מזמן, אבל אנחנו נעשה את זה עכשיו בקצב מואץ.

יורי שטרן: הנושא שעל סדר היום הוא נתוני הפשיעה לשנת 2002 והתחזית לשנת 2003, הצעה לסדר היום של חבר הכנסת דוד אזולאי שהועברה לוועדת הפנים ואיכות הסביבה ממליאת הכנסת.

יורי שטרן: חבר-הכנסת דוד אזולאי, בבקשה.

דוד אזולאי: אני רוצה, קודם כל, להודות ליושב-ראש הוועדה על כך שהעלה את הנושא הזה על סדר היום של הוועדה לאחר שזה ירד ביוזמתי מהדיון במליאה.

דוד אזולאי: אני רוצה להודות גם למפכ"ל המשטרה שמופיע בוועדה.

דוד אזולאי: לצערי הרב, כפי שכולנו יודעים, נתוני הפשיעה הולכים ועולים.

דוד אזולאי: אחת השאלות שעולות היא בעצם האם התכנית הכלכלית המוגשת ונמצאת בעיצומם של דיונים בימים מביאה לכך שיש יותר פשיעה במדינת ישראל כתוצאה ממצוקה כלכלית.

דוד אזולאי: יחד עם זה, אנחנו שומעים על האירועים הביטחוניים הקשים.

דוד אזולאי: המשטרה ודאי עושה לילות כימים על מנת לסכל פיגועים ולתת את מירב הביטחון לאזרחים.

דוד אזולאי: אני חייב לציין, אנחנו נמצאים רק יום אחד אחרי ההילולה של רבי שמעון בר-יוחאי במירון.

דוד אזולאי: בהזדמנות זו רוצה להגיד מילה טובה למשטרה.

דוד אזולאי: למרות ההיערכות הביטחונית ברחבי הארץ, המשטרה בכל זאת עשתה מאמצים וכל מה שהיא יכלה על מנת לתת את הביטחון הטוב ביותר לחוגגים במירון.

דוד אזולאי: מי שביקר שם, ואני ביקרתי שם, זו התחושה שהיתה לאותם אנשים שבאו למירון.

דוד אזולאי: יחד עם זה, אדוני המפכ"ל, יש לי רושם שאולי בעקבות האירועים הגדולים של המצב הביטחוני, הדברים הקטנים נשחקים והאזרח סובל מכך.

דוד אזולאי: אתן רק כדוגמה, אם פעם היה לנו מוקד 100 וענו לך מתחנת המשטרה הקרובה אליך ביותר, הרי שהדבר הזה השתנה.

דוד אזולאי: לא פעם אנחנו מחייגים 100 ואז מגיעים למקום רחוק.

דוד אזולאי: המרכזנית או המוקדן שם ישאלו אותך: איפה הרחוב הזה?

דוד אזולאי: מאיזה מקום אתה מדבר?

דוד אזולאי: אני יכול להביא לך כדוגמה, אדוני המפכ"ל, לפחות שני מקרים אישיים שהייתי מעורב בהם, שכתוצאה מריכוז המוקדים האלה, ההיענות היתה פחות מהירה.

דוד אזולאי: אפילו היה מקרה שכתבתי עליו, ארך כמעט 45 דקות עד שהמשטרה הגיעה לבדוק מכונית חשודה בקרבת מגורים.

דוד אזולאי: דבר נוסף.

דוד אזולאי: פעילות מיסיונרית.

דוד אזולאי: אנחנו יודעים שלפתות קטינים זו עבירה על החוק.

דוד אזולאי: משום מה המשטרה לא אוכפת את החוק בנחישות בעניין הזה.

דוד אזולאי: לאחרונה אנחנו עדים לגניבת ספרי תורה רבים מהרבה בתי כנסת ברחבי הארץ.

דוד אזולאי: המשטרה מצאה רק בודדים.

דוד אזולאי: כנראה יש סחר גדול בעניין הזה.

דוד אזולאי: זיוף חותמות של כשרויות, חילול בתי עלמין ובתי קברות.

דוד אזולאי: בחיפה היו לאחרונה אירועים מאוד קשים.

דוד אזולאי: גם כאן לא נתפסו העבריינים.

דוד אזולאי: אני מבקש לשאול את המפכ"ל, כמה תלונות הוגשו בעניין הזה?

דוד אזולאי: כמה נחקרו וכמה הגיעו לכדי כתב אישום?

דוד אזולאי: עד כמה שאני יודע, בבדיקה שעשיתי, אני יכול להגיד לך שכמעט לא היו כתבי אישום בעניין הזה.

דוד אזולאי: נכון שהמשטרה עסוקה בעניינים ביטחוניים חשובים וכולנו חייבים להגיד על כך תודה, כפי שאמרתי.

דוד אזולאי: יחד עם זה, גם הדברים הקטנים האלה חשובים לאזרח.

דוד אזולאי: כשהאזרח מרגיש שלא מטפלים בדברים הקטנים האלה, תחושת הביטחון הולכת ומתערערת.

דוד אזולאי: הזכיר היושב ראש את נושא עבריינות נוער.

דוד אזולאי: אנחנו עדים לאחרונה לעלייה גדולה מאוד באלימות אצל בני נוער.

דוד אזולאי: אני לא בא להגיד כאן שהכל תלוי במשטרה, אני חושב שמשהו גם לקוי במערכת החינוך שלנו ואי-אפשר להגיד שרק המשטרה היא זו שצריכה לטפל בזה.

דוד אזולאי: אני חושב שגם מערכת החינוך אולי יחד עם המשטרה צריכה לנקוט בפעולה או דרך על מנת להביא ליותר מודעות בקרב בני הנוער ולצמצם את הפשיעה בקרב בני הנוער.

דוד אזולאי: בנושא תאונות הדרכים, אדוני המפכ"ל, אנחנו נמצאים בעלייה מתמדת.

דוד אזולאי: הסטטיסטיקה מראה שמספר ההרוגים והנפגעים בתאונות דרכים כמעט זהה, אם לא יותר, למספר הנפגעים בפיגועים.

דוד אזולאי: לאחרונה אנחנו עדים לכך שיותר ויותר אוטובוסים מעורבים בתאונות הדרכים.

דוד אזולאי: האם המשטרה בודקת את העניין הזה?

דוד אזולאי: האם המשטרה נותנת על כך את הדעת, אולי יותר אכיפה.

דוד אזולאי: כשאני מדבר על אכיפה, זה לא רק לעמוד עם מכשיר מד מהירות, צריך לעשות יותר פעולות בעניין הזה.

דוד אזולאי: נראה לי שאנחנו לא נותנים מספיק את הדעת בנושא תאונות הדרכים, ויש יותר ויותר הרוגים בתאונות הדרכים.

דוד אזולאי: תודה רבה.

יורי שטרן: תודה רבה לחבר הכנסת, סגן שר לשעבר, דוד אזולאי.

יורי שטרן: אני מברך את חבר הכנסת יעקב אדרי, סגן השר לביטחון הפנים.

יורי שטרן: מפכ"ל המשטרה מר אהרונישקי, בבקשה.

שלמה אהרונישקי: בוקר טוב לכולם, בוקר טוב לסגן השר לביטחון הפנים, ליושב ראש הוועדה וכמובן לחברי הכנסת ולאורחים.

שלמה אהרונישקי: אני רוצה לברך על המפגש הזה ועל היוזמה שקשורה למפגש הזה.

שלמה אהרונישקי: נדמה לי שהמפגש הזה מבטא אולי לא פחות מדברים אחרים ויותר שזהו בעצם מבחנה של חברה, שיודעת גם בימים כאלו של טרור, של פיגועים, של הרוגים ושל נפגעים, לעסוק גם בנושאים אחרים, כמו הפשיעה, כמו תאונות דרכים, כמו נושאים אחרים, כי אין ספק שהם מכלול שלם שמשפיע בסופו של דבר על החברה ועל הביטחון האישי.

שלמה אהרונישקי: משטרת ישראל מזהה וזיהתה את הבעיה הזאת כבר בשנתיים האחרונות.

שלמה אהרונישקי: לכן, גם מהמצגת שתיראו ומהנתונים העיקריים ניתן לראות שלמרות תקופת הטרור הזאת, משטרת ישראל יודעת למצוא את האיזונים הנכונים ולנסות להשפיע ולעסוק יום יום, שעה שעה, גם בתחומים האחרים, כי אנחנו מגדירים את המטרה המרכזית של המשטרה עם מתן ביטחון אישי, ביטחון אישי שמוביל בסופו של דבר לביטחון חברתי ולחוסן לאומי.

שלמה אהרונישקי: ביטחון אישי מורכב מהרבה מאוד מכלולים, לא רק מנושא הטרור, הוא מורכב מהפשיעה, הוא מורכב מאלימות, הוא מורכב מתאונות דרכים והוא מורכב מתהליכים נוספים.

שלמה אהרונישקי: אין ספק שהפשיעה היא אחד הנדבכים שמשפיעים על החברה.

שלמה אהרונישקי: אבל צריך לציין באומץ שהפשיעה בעצם היא תוצר של בעיות, של מציאות קיימת של חברה שבסופו של דבר מייצרת את אותה פשיעה.

שלמה אהרונישקי: תפקידה של המשטרה לנסות להתמודד, להילחם, להשתתף במניעה, אבל את הפשיעה מייצרת החברה, שכתוצאה מבעיות כאלה ואחרות נוצר העניין הזה.

שלמה אהרונישקי: המציאות הקיימת היום היא לא פשוטה, גם בתחום הביטחוני, גם בתחום הכלכלי, גם בתחום החברתי – וכל אלה, בסופו של דבר, משפיעים גם על נושא הפשיעה.

שלמה אהרונישקי: הם פקטורים מרכזיים בעניין.

שלמה אהרונישקי: המשטרה פועלת במכלול שלם, ואתם תיראו את זה בנתונים, אבל צריך לציין שחלק גדול מהפעילות המשטרתית היא בסופו של דבר לטפל בנקודות קצה שבהן החברה באופן כללי נכשלה.

שלמה אהרונישקי: כי אם בסוף יש עבריין ברחוב ויש נער שבוחר בדרך האלימות, צריך לבחון את בעיות היסוד של החברה, איך הגענו למציאות הזאת, איך יצרנו את המציאות שיש בשטח.

שלמה אהרונישקי: אני מסכים שיש בעיה ופער גדול בין תחושות לבין סטטיסטיקות.

שלמה אהרונישקי: אנחנו יודעים להציג סטטיסטיקות, אנחנו יודעים להציג נתונים ובנתונים שאתם תיראו יש דברים ברורים לגמרי, שאגב חלקם נוגד את מה שאמר ידידי חבר הכנסת אזולאי.

שלמה אהרונישקי: בשנתיים האחרונות יש ירידה במספר תאונות הדרכים, יש ירידה במספר ההרוגים, אין עלייה, אבל שוב זו דוגמה לתחושה ואנחנו צריכים להתמודד עם תחושות ולא עם סטטיסטיקות.

שלמה אהרונישקי: אנחנו נציג פה את עיקרי הנתונים.

שלמה אהרונישקי: אני רוצה להגיד שאחד המבחנים שהמשטרה בוחנת את עצמה זה בדו-שיח ובקשר שלה עם הציבור.

שלמה אהרונישקי: רק לידיעתכם, בשנת 2000 הגיעו למוקדי 100 למעלה מ-9 מיליון קריאות של אזרחים.

שלמה אהרונישקי: ההיקף הזה מצביע על שני דברים.

שלמה אהרונישקי: אחד, שהציבור מאמין במוקד 100 ורוצה את הסיוע ואת שיתוף הפעולה של מוקד 100.

שלמה אהרונישקי: דבר שני, היקף עצום שבסופו של דבר מחייב סדר עדיפות בשטח כי ברור לגמרי שהמשטרה, גם במציאות אחרת, לא יכולה להיענות ל-9 מיליון קריאות בשנה בלוח זמנים מהיר.

יורי שטרן: יש גידול במספר הקריאות?

שלמה אהרונישקי: יש גידול.

שלמה אהרונישקי: בשנת 2001 היו 6 מיליון קריאות.

שלמה אהרונישקי: בשנת 2002 9 מיליון.

שלמה אהרונישקי: נכון שחלק מזה הוא הבעיה הביטחונית, אבל זה לא משנה.

שלמה אהרונישקי: בסוף יש מישהו שמחייג 100 ומישהו שצריך לקלוט את זה ולפעול.

שלמה אהרונישקי: זה גידול עצום והוא מתבטא בתחומים נוספים.

שלמה אהרונישקי: תגובת המשטרה היא כמובן פועל יוצא של המציאות בשטח, של עומס, של משאבים ושל דברים נוספים.

שלמה אהרונישקי: אני חושב שהנושא שהעלה יושב ראש הוועדה, שהוועדה תעסוק בעדיפות בתקופה הקרובה גם בנושא פשיעה הוא נכון, גם בנושא אבטחה הוא נכון שבעתיים.

שלמה אהרונישקי: אין שום ספק שהמציאות הזאת מחייבת עיסוק, מחייבת תשומת לב, מחייבת מתן פתרונות כאלה ואחרים.

שלמה אהרונישקי: משטרת ישראל רואה בשיטת האבטחה שלה ובשיטת הפעולה שלה כחלק בלתי נפרד את הפעילות במעגלים, שהמאבטחים הם חלק מכך, המאבטחים ומתנדבי המשמר האזרחי.

שלמה אהרונישקי: אנחנו רואים את הציבור כשותף אסטרטגי למלחמה בטרור, למלחמה בפשיעה ולמלחמה בכל התחומים.

שלמה אהרונישקי: היכולת לשתף פעולה היא בסוף תעשה את השינוי.

שלמה אהרונישקי: דבר אחרון שאני רוצה להגיד, בסוף צריך לראות את התמונה בראייה רחבה.

שלמה אהרונישקי: אסור שהמשטרה תימדד לבד במאבק הזה ובמלחמה הזאת בכל התחומים.

שלמה אהרונישקי: מי שחושב ויחשוב שהכל צריך להיות מונח על כתפי המשטרה, מפספס את המהות, מפספס בסופו של דבר את היכולת של החברה להתגייסות כוללת לעשות שינוי, ואתם תיראו חלק מהדברים פה.

שלמה אהרונישקי: יושב פה ראש אמ"ן, אילן פרנקו.

שלמה אהרונישקי: הוא יציג את עיקרי המגמות בפשיעה בקיצור כי אפשר לעשות את זה ביום לימודים ארוך.

שלמה אהרונישקי: הוא יציג את עיקרי הדברים כפי שמשתקפים בנתונים שלנו, במציאות שלנו.

שלמה אהרונישקי: לאחר מכן ראש אח"ק, ניצב משה מזרחי, ישלים כמה פרטים, ואני כמובן אסכם את העניין.

שלמה אהרונישקי: אם יהיו שאלות אני אהיה מוכן להשיב.

שלמה אהרונישקי: אני מציע להתמקד בכמה דברים ולא בכולם כי לא נוכל להתמקד בדיון אחד בכלל הנושאים וצריך לברור בסוף את הנושאים שבהם יש להתמקד, כפי שהמשטרה גם עושה.

שלמה אהרונישקי: אילן, בבקשה.

ניצב אילן פרנקו: בוקר טוב.

ניצב אילן פרנקו: אנחנו נציג לכם את סיכום הפשיעה לשנת העבודה 2002, בדרך כלל בהשוואה לשנת העבודה 2001, נעמוד על מספר מגמות צפויות לשנת העבודה 2002 וכמה מההמלצות שמשטרת ישראל רואה לנכון להדגיש, שמונחות פעם אחת לפתחה של משטרת ישראל ופעם אחת לפעילות בין-מערכתית, כמו שאמר המפכ"ל, כי חלקים מהתופעות שנציג כאן לא מונחות רק לפתחה של משטרת ישראל אלא הן ברמה לאומית והן דורשות התייחסות בין-מערכתית.

ניצב אילן פרנקו: אנחנו גם נציג לכם בנתונים עובדה אחת שהיא מאוד ברורה.

ניצב אילן פרנקו: למרות שעיסוקה של משטרת ישראל במהלך השנתיים האחרונות היה מוטה לביטחון, לא זנחנו ולו לרגע את העיסוק בכל תחומי הפשיעה מכיוון שבהנחת העבודה המרכזית אנחנו רואים בפשיעה מרכיב מאוד מהותי בביטחון האישי של האזרח, מעבר לאיום שהוא כמובן איום הטרור.

ניצב אילן פרנקו: מספר מילים על הפשיעה בשנת 2002 בכל מה שקשור לרקע התיאורטי שלה.

ניצב אילן פרנקו: אנחנו זיהינו ארבעה גורמים מרכזיים שהשפיעו על התהוות תופעות הפשיעה במהלך שנת העבודה 2002.

ניצב אילן פרנקו: הגורם המרכזי כמובן היה הגורם הביטחוני.

ניצב אילן פרנקו: מדינה שהיתה במתקפת טרור מאוד קשה גם ב-2001, גם ב-2002, הציבה בפני משטרת ישראל דילמה מאוד חזקה ומאוד מהותית, אנחנו מכנים אותה: דילמת השירות, לאיזה כיוון ובאיזה סל לשים את הביצים.

ניצב אילן פרנקו: דהיינו, האם לשים דגש על הצד הביטחוני או לשים דגש על צד השיטור הקלאסי.

ניצב אילן פרנקו: זו סוגייה שהתחבטנו בה מדי יום ביומו ולדעתי במבחן התוצאה ניתן לומר שנחלנו הצלחות נאות גם בצד זה וגם בצד הזה.

ניצב אילן פרנקו: ניתן היה לראות כמובן במהלך 2002 בולטות משטרתית נרחבת מאוד, שגם הצליחה לסכל כמות נרחבת מאוד של פיגועים.

ניצב אילן פרנקו: בחלק מהסיכולים האלה משטרת ישראל שילמה במחיר חייהם של חלק משוטריה.

ניצב אילן פרנקו: הגורם הכלכלי שהלך והתהווה במהלך שנת העבודה הקודמת, יצר מציאות כלכלית חדשה, הרחיב את המצוקה הכלכלית וגרם לביקוש מוצרים זולים ומזוייפים.

ניצב אילן פרנקו: לאחר מכן נראה את הפעילות שהיתה כנגד התופעה הזאת שגרמה לכך שנרשמה עלייה בחלק מהעבירות שבאו לכסות על המצוקות היום-יומיות.

ניצב אילן פרנקו: בגורם החברתי אנחנו שמים דגש בעיקר על שני פרמטרים מרכזיים.

ניצב אילן פרנקו: אחד, תחושות קיפוח וניכור שהתפתחו אצל חלק מהאוכלוסייה.

ניצב אילן פרנקו: דבר שני, שהטריד אותנו לא מעט והוא מטריד אותנו גם היום זה לגיטימציה חברתית שהולכת ומסתמנת בחלק מהעבירות שלא נתפסות על ידי הציבור כעבירות חמורות.

ניצב אילן פרנקו: אני מדבר על תופעת ההימורים למשל, ואנחנו נראה לכם איך התופעה הזאת הלכה והשתלטה בחלקים נרחבים מתמונת הפשיעה ב-2002.

ניצב אילן פרנקו: הציבור התייחס לתופעה זו בקלות דעת, או לתופעת הסמים הקלים, מושג שאנחנו לא מכירים אותו במשטרת ישראל.

ניצב אילן פרנקו: אגב, אנחנו לא יודעים לעשות הבחנה בין סמים קלים לסמים קשים.

ניצב אילן פרנקו: אנחנו יודעים לומר מילה אחת: סמים.

ניצב אילן פרנקו: קלים כקשים אחד הם מבחינתנו.

ניצב אילן פרנקו: אנחנו מדברים על הגורם הבין-לאומי.

ניצב אילן פרנקו: העולם הוא כפר תקשורת קטן.

ניצב אילן פרנקו: הוא גם הפך להיות כפר פשיעה קטן.

ניצב אילן פרנקו: בתחום הזה נראה מספר נתונים על חבירות בין גורמי פשיעה במדינת ישראל לבין גורמי פשיעה בחו"ל, יבוא בעיקר של סמים לארץ וכו'.

ניצב אילן פרנקו: אלה ארבעת הגורמים שניתן לאבחן ולאפיין אותם כאלה שבסך הכל בנו את תמונת הפשיעה לשנת העבודה 2002.

ניצב אילן פרנקו: בכל מה שקשור למאפייני הפשיעה המאוד בולטים, אנחנו מצביעים על התחזקותו של אורגן בתחום הפשיעה שאנחנו מכנים אותו במשטרת ישראל: ארגוני פשיעה.

ניצב אילן פרנקו: אלה ארגוני פשיעה מבוססים, שבנויים ממבנה מאוד מסודר.

ניצב אילן פרנקו: אני אומר את זה מכיוון שזיהינו את התופעה.

ניצב אילן פרנקו: היא מונחת על סדר היום שלנו.

ניצב אילן פרנקו: לא זו בלבד, אלא היא גם מטופלת על ידינו ביד קשה מאוד, כולל מודל עבודה שאושר על ידי המפכ"ל ממש לאחרונה.

ניצב אילן פרנקו: אנחנו מאמינים שביסוסו והטמעתו יתנו מענה לתופעה.

ניצב אילן פרנקו: ההימורים הבלתי חוקיים, תופעה שהתרחבה מאוד.

ניצב אילן פרנקו: מי שקרא היום בעיתונות, פעילות מאוד נחושה של משטרת מחוז תל-אביב באזור ההימורים בתל-אביב יצרה תגובת נגד של הדילרים ובעלי העסקים.

ניצב אילן פרנקו: התופעה הזאת הלכה והתרחבה עם השנים וקיבלה ביטוי מודגש ב-2002 היא קיבלה ביטוי מודגש מכמה טעמים.

ניצב אילן פרנקו: טעם אחד, מחזור כספים עצום שהתופעה הזאת מגלגלת.

ניצב אילן פרנקו: פעם שנייה, ונושא זה מונח לדעתנו לפתחו של בית המחוקקים, ענישה מאוד מקלה על אלה שמצויים בתחום וכמובן עוסקים בו.

ניצב אילן פרנקו: אנחנו נציג לכם את נתוני האלימות.

ניצב אילן פרנקו: אנחנו גם נראה לכם שנתוני האלימות נמצאים בירידה סטטיסטית, אבל אנחנו עדיין מזהים תופעה של אלימות קשה בחברה הישראלית.

ניצב אילן פרנקו: יש גם אווירה של אלימות שמקבלת ביטוי בנקודות זמן כאלה ואחרות.

ניצב אילן פרנקו: הטיפול באלימות הוא אחד מהיעדים שמפכ"ל המשטרה הציב בפני משטרת ישראל לטיפול נחוש ואנחנו, כמובן, עושים את זה.

ניצב אילן פרנקו: אנחנו נראה גם שלמרות שמשטרת ישראל היתה מוטת ביטחון בשנתיים החולפות, בסך הכל בפשיעה שדווחה על ידי האזרחים והגיעה לשולחנות משטרת ישראל נרשמה ירידה במרבית המקרים.

ניצב אילן פרנקו: ואם לא, אז לפחות נשמר האיזון וזה בהחלט מאפיין מרכזי.

ניצב אילן פרנקו: אנחנו זיהינו התחזקות והעמקת הקשר בין ארגוני טרור לתשתיות פליליות, קשר שהוא מטריד, מדאיג, קשר שמטופל על ידי קהיליית הביטחון.

ניצב אילן פרנקו: ניהלנו מספר פרשיות חקירה משולבות עם גורמי ביטחון נוספים שבהם זיהינו קשר בין ארגוני טרור מחוץ לגבולות המדינה לבין פלטפורמות פליליות שפועלות בתוך תחומי מדינת ישראל.

ניצב אילן פרנקו: חלק מהם גם תוקשרו ואין צורך להרחיב את הדיבור עליהם.

ניצב אילן פרנקו: זיהינו גם מעורבות של גורמים פליליים במוסדות ציבור בכל מה שקשור לנושא של שחיתות ציבורית.

ניצב אילן פרנקו: אנחנו נאמר על זה מספר משפטים לאחר מכן.

ניצב אילן פרנקו: סך הכל הפשיעה המדווחת, זו שהגיעה לשולחנותינו, ניתן לראות שבין השנים 2001 ל-2002 חלה ירידה קלה, ירידה של 1% בכמות טיפולי החקירה שמשטרת ישראל טיפלה בהם.

ניצב אילן פרנקו: ניתן לראות את המספרים.

ניצב אילן פרנקו: מעל 460 אלף טיפולי חקירה טופלו על ידי משטרת ישראל במהלך שנת העבודה 2002.

ניצב אילן פרנקו: תוסיפו לכך את מספר הקריאות שמוקדי 100 קיבלו, מפה כמובן ניתן לראות שמשטרת ישראל היתה עמוסה מאוד בכל תחומי הפעילות שלה.

יורי שטרן: מה זה פ"א?

ניצב אילן פרנקו: פ"א זה תיק פלילי, פרטי אירוע.

ניצב אילן פרנקו: א"ת זה אי-תביעה.

שלמה אהרונישקי: זו עבירה פלילית אבל היא לא ממשיכה לבית משפט.

ניצב אילן פרנקו: העבירה מטופלת, נחקרת.

ניצב אילן פרנקו: הטיפול החקירתי ממוצה ואז מחליטים על פי קריטריונים מאוד ברורים ומאובחנים שלא להעביר את זה לבית משפט להגשת כתב אישום.

ניצב אילן פרנקו: לגבי תיקי החקירה שפתחנו, ניתן לראות שאחוז התיקים הגלויים בשנת 2002 היה 34.5 מסך התיקים.

ניצב אילן פרנקו: קרוב ל-128 אלף תיקים פליליים נחשפו על ידינו.

ניצב אילן פרנקו: אחוז בהחלט לא רע.

ניצב אילן פרנקו: אגב, ניתן לראות שהוא נמצא בעלייה, אמנם קלה, עם השנים ואנחנו כמובן משקיעים רבות על מנת שפחות ופחות תיקי חקירה יישארו אנונימיים ויותר ויותר יהפכו להיות גלויים.

יורי שטרן: אנונימיים זה בדרך כלל מסיבות ביטחוניות?

שלמה אהרונישקי: לא.

שלמה אהרונישקי: עבריין לא נודע.

ניצב אילן פרנקו: עבריין שאנחנו לא מצליחים ללכוד אותו ולשים עליו את ידינו.

ניצב אילן פרנקו: לכן התיק הזה נחשב כתיק לא נודע, כפי שהוא נקרא במושגים שלנו.

ניצב אילן פרנקו: נתח בתמונת הפשיעה הוא עבירות שמשטרת ישראל נדרשת לחשוף אותן, ואם משטרת ישראל לא תחשוף אותן, העבירות לא יובאו לידיעתה של המשטרה וגם לא לידיעת הציבור.

ניצב אילן פרנקו: גם בתחום הזה ניתן לראות עם השנים עלייה בסך כל התיקים שמשטרת ישראל חשפה.

ניצב אילן פרנקו: עבירות שטעונות חשיפה וניתן לראות אותן כאן הן: משחקים אסורים, עבירות שוחד, עבירות זנות, סמים, סחר בבני אדם.

ניצב אילן פרנקו: נראה לכם גם את הנתונים.

ניצב אילן פרנקו: אלה תחומים שככל שמשטרת ישראל תשקיע בהם יותר וככל שמשטרת ישראל תחשוף יותר, אגב, תהיה תמיד תחושה שיש עלייה באותן עבירות, אבל העלייה היא פועל יוצא של פעילותה היזומה של משטרת ישראל כי השוק הוא שוק נתון.

ניצב אילן פרנקו: ניתן לראות שבשנת העבודה 2002, אחוז תיקי החקירה שנחשפו היה מעל 6%, במספרים כמעט 29 אלף.

ניצב אילן פרנקו: סך הכל מספרים נעים.

שלמה אהרונישקי: אגב, ראוי בעניין הזה לחדד.

שלמה אהרונישקי: לא פעם כשאנחנו מציגים את הנתונים האלה, הכותרת למחרת היא שיש יותר סמים ויותר הימורים במדינת ישראל, אבל זה בדיוק תרגום לא נכון.

שלמה אהרונישקי: יש יותר חשיפה של המשטרה.

שלמה אהרונישקי: מה עומק הקרחון אנחנו לא יודעים להגיד.

שלמה אהרונישקי: אנחנו יודעים להגיד את החלק הגלוי שהוא פועל יוצא של חשיפה, ואפשר לראות פה את שתי המשמעויות: א.

שלמה אהרונישקי: משנה לשנה אנחנו חושפים יותר.

שלמה אהרונישקי: ב.

שלמה אהרונישקי: גם בשנה של טרור מצאנו את הזמן ואת סדר העדיפות הנכון להמשיך להתעסק בתהליך הזה מתוך האיום והסיכון שיש בו לחברה שלנו.

יורי שטרן: מידת ההצלחה של משטרת ישראל בחשיפת הפשיעה, יש איזושהי אפשרות להשוות את זה למשטרות אחרות?

ניצב אילן פרנקו: אפשרות כמובן יש.

ניצב אילן פרנקו: אין לי כאן את הנתונים, אבל אנחנו בהחלט יכולים להמציא לכם את הנתונים ולעשות השוואה בינינו לבין מספר משטרות בעולם במדינות באותו סדר גודל, פחות או יותר, כדי להראות לכם את האחוזים.

יורי שטרן: ומה המסקנה מבחינת התפקוד שלכם מול המשטרות האחרות?

ניצב אילן פרנקו: קודם כל, הנחת העבודה צריכה להיות תמיד שהמשטרה מתפקדת מצוין.

ניצב אילן פרנקו: אנחנו מודעים לכך ואנחנו יודעים שאנחנו חייבים להמשיך ולהשקיע באותן עבירות שטעונות חשיפה, כי ככל שנשקיע יותר, נחשוף יותר.

ניצב אילן פרנקו: אנחנו נוכל לחשוף גם את עומקן של התופעות ונוכל גם כמובן לעצור את העבריינים שמבצעים אותן.

ניצב אילן פרנקו: זהו פן שאנחנו חייבים להמשיך להשקיע בו ואנחנו כמובן נעשה את זה.

שלמה אהרונישקי: בסדר גודל העולמי, אם יושב ראש הוועדה רוצה, אנחנו נציג נתונים.

שלמה אהרונישקי: צריך לקחת בחשבון שני פרמטרים שמשליכים על האמינות של הנתונים האלה.

שלמה אהרונישקי: א.

שלמה אהרונישקי: הפרמטרים שונים ממדינה למדינה.

שלמה אהרונישקי: לא בכל מקום כל העבירות הן אותן העבירות.

שלמה אהרונישקי: ב.

שלמה אהרונישקי: פעילות המשטרה במדינות השונות היא שונה לגמרי.

שלמה אהרונישקי: אין שום משטרה בעולם שמטפלת למשל בנושא טרור.

שלמה אהרונישקי: כך שבסוף לצבור את זה כהשלכה על יעילות או לא יעילות זה קצת מוגבל.

שלמה אהרונישקי: אבל יש פרמטרים שאפשר להציג כמו כמה גילויים יש, כמה פשיעה לאלף תושב.

שלמה אהרונישקי: אלה דברים שכן אפשר להציג ואנחנו נציג את זה.

ניצב אילן פרנקו: באופן כללי אני יכול לומר שבתחום החשיפה מצבנו טוב גם בהשוואה ליתר מדינות העולם.

ניצב אילן פרנקו: אנחנו נציג לכם את הנתונים כדי שתוכלו גם לראות אותם.

ניצב אילן פרנקו: בתחום האלימות, כפי שאמרתי, כל עבירות האלימות הן סל עבירות שמנינו כאן.

ניצב אילן פרנקו: כל סל העבירות הזה הוא אחד מהיעדים המודגשים שמפכ"ל המשטרה הציב בפני יחידות משטרת ישראל.

ניצב אילן פרנקו: הלחימה בתופעות האלימות.

ניצב אילן פרנקו: ניתן לראות שמשנת 1997 ועד שנת 2002 אנחנו נמצאים בגרף יורד במבחן התוצאה וזה בהחלט בסדר גמור.

יורי שטרן: זה באמת הפוך ממה שהציבור מרגיש.

ניצב אילן פרנקו: אנחנו מדברים על תחושות.

שלמה אהרונישקי: התחושה היא סובייקטיבית.

שלמה אהרונישקי: זאת הבעיה.

שלמה אהרונישקי: אתמול היה אוטובוס שרצח זוג בתאונת דרכים, פתאום אומרים שהאוטובוסים מעורבים בתאונות דרכים יותר מאחרים.

שלמה אהרונישקי: אגב, זה ממש לא נכון סטטיסטית.

שלמה אהרונישקי: אבל הוויכוח שלנו תמיד הוא עם התחושות ולא עם הסטטיסטיקה.

שלמה אהרונישקי: וכאן, אין ספק, שהמבחן הוא מבחן התחושה.

שלמה אהרונישקי: אם יש תחושה כזאת, צריך לטפל בה.

ניצב אילן פרנקו: הפעילות המודגשת, גם בהנחיית המפכ"ל, באה לתת מענה גם לתופעה וגם לתחושה.

ניצב אילן פרנקו: בסך הכל ניתן לראות שעם השנים אנחנו בהחלט נמצאים בקו ירידה בכמות הסטטיסטית של העבירות.

ניצב אילן פרנקו: אנחנו ערים לתחושות.

ניצב אילן פרנקו: אגב, זה מונח על שולחננו גם לשנת העבודה 2003.

ניצב אילן פרנקו: בכל מה שקשור לאירועי רצח, ניתן לראות מ-2001 ל-2002 ירידה של 5% בסך עבירות הרצח.

ניצב אילן פרנקו: גם כאן ניתן לראות את הרקע.

ניצב אילן פרנקו: גם כאן אנחנו מושקעים מאוד ואנחנו מקווים, כמובן, שמגמת הירידה שנרשמה בין 2001 ל-2002 תירשם גם בשנת העבודה 2003.

ניצב אילן פרנקו: בתחום הפשיעה החמורה, אם אנחנו לוקחים את עבירות האלימות הגופנית ואת הפשיעה החמורה ומחברים את שתיהן יחד, בסך הכל אנחנו יכולים להצביע על ירידה.

ניצב אילן פרנקו: בעבירות האלימות הגופנית - מ-39 ל-36.

ניצב אילן פרנקו: בעבירות הפשיעה החמורה מ-9,500 ל-9,100.

ניצב אילן פרנקו: גם כאן השקעה רבה מאוד בעבודת היום-יום.

ניצב אילן פרנקו: עבירות סמים – אמרנו, ככל שנשקיע יותר נחשוף יותר.

ניצב אילן פרנקו: ככל שנחשוף יותר יירשמו לנו אחוזי עלייה.

ניצב אילן פרנקו: אחוזי העלייה הם בהחלט לשביעות רצוננו כי הם מראים על הצלחתה של משטרת ישראל לחשוף יותר מאשר בשנת 2001.

ניצב אילן פרנקו: ניתן לראות שחשפנו יותר עבירות בסך הכל ב-2002 לעומת 2001.

ניצב אילן פרנקו: אגב, ניתן לראות שמ-1995 עד 2002 אנחנו נמצאים בקו עלייה מתמיד בכל מה שקשור לחשיפת עבירות הסמים.

ניצב אילן פרנקו: גם בתפיסות הסמים ניתן לראות עלייה גדולה בתפיסות החשיש, עלייה גדולה בתפיסות האקסטזי.

ניצב אילן פרנקו: אלה בעצם מרכיבי השוק בתחום הסמים: מריחואנה, חשיש, הרואין וכו'.

ניצב אילן פרנקו: ניתן לראות שבשנת 2002 תפסנו כמות משמעותית של סמים.

ניצב אילן פרנקו: אגב, שימו לב לעלייה הדרמטית בכמות תפיסות טבליות האקסטזי.

שלמה אהרונישקי: בנושא הסמים, אני מציע לקחת את הנושא הזה ולייחד אותו כי יש הרבה שותפים.

שלמה אהרונישקי: אבל אם אתה שואל אותי מהו מבחן התוצאה, האם בעקבות הפעילות המשטרתית עשינו שינוי, אין שינוי ולא הצלחנו בסופו של דבר לצמצם את הנגישות, לצמצם את השימוש.

שלמה אהרונישקי: אנחנו חושפים יותר, אבל זהו מבחן בעייתי מאוד וקשה מאוד.

חמי דורון: לא מקטינים בפועל את הכמות שנכנסת כי צרכי השוק מכתיבים איזשהו קצב כניסה של סמים בסופו של דבר.

שלמה אהרונישקי: הממוצע המקובל אצלנו הוא להגיד שאנחנו מטפלים בנתח שבין 7% ל-10% מהשוק בקושי, וזה יחס גבוה מאוד, אגב, לעומת הרבה מדינות אחרות.

רומן ברונפמן: אפשר להסיק מהטבלה הזאת ירידה בחשיפה מפני שהפניתם פחות כוח אדם לנושא או שיש פחות חומר שמסתובב?

ניצב אילן פרנקו: למה אתה אומר ירידה?

ניצב אילן פרנקו: יש עלייה.

ניצב אילן פרנקו: אם תסתכל בין 2001 ל-2002, במספר מרכיבים לא ירדנו, ובמספר מרכיבים עלינו.

ניצב אילן פרנקו: מפכ"ל המשטרה שלמה אהרונישקי: בסוף אם אתה שואל את השאלה שהיא תמיד נכונה, אם היה עוד יותר כוח אדם ועוד יותר אמצעים, היינו יכולים לעשות יותר.

ניצב אילן פרנקו: זה ברור לגמרי.

יורי שטרן: זה שתפסתם יותר, גם יכול להצביע על כך שהביאו יותר סם, שמסתובב יותר סם.

ניצב אילן פרנקו: יש שוק סמים נתון במדינת ישראל.

ניצב אילן פרנקו: לשוק הזה יש כמויות שאנחנו פחות או יותר אומדים אותן.

ניצב אילן פרנקו: אני אומר שוב, אנחנו תופסים יותר, אנחנו חושפים יותר.

ניצב אילן פרנקו: השוק הזה הוא מורכב, הוא די קבוע וככל שאנחנו מכניסים את היד יותר עמוק, אנחנו מצליחים להוציא יותר סמים, ואת זה אנחנו עושים באופן קבוע.

יורי שטרן: ואין לכם הערכה שהשוק גדל?

ניצב אילן פרנקו: אין לנו הערכה כזאת בשלב זה, אבל השוק הוא שוק שיש לו כמויות סמים קבועות.

ניצב אילן פרנקו: אני רוצה להתרכז במספר תחומי פשיעה שמטופלים על ידינו והם מאפיינים את כנופיות הפשיעה.

ניצב אילן פרנקו: התופעה הראשונה היא הסחר בנשים.

ניצב אילן פרנקו: יש שלושה תחומים שמשטרת ישראל מפוקחת על ידי ארגוני פיקוח בין-לאומיים.

ניצב אילן פרנקו: 1.

ניצב אילן פרנקו: סחר בבני אדם למטרות זנות; 2.

ניצב אילן פרנקו: עבירות קניין רוחני, קרי זיוף של מוצרים; 3.

ניצב אילן פרנקו: הלבנת הון.

ניצב אילן פרנקו: ניתן לראות שבתחום הסחר בנשים, בין השנים 2001 ל-2002 יש לנו עלייה בכל הפרמטרים, ובמהלך שנת העבודה 2002 הוציאו אותנו מהרשימה השחורה של מדינות שלא מטפלות בתופעה והכניסו אותנו למשפחת הארצות שמטפלות בתופעה.

ניצב אילן פרנקו: כמובן זהו תחום שאנחנו מפוקחים בו בין-לאומית.

ניצב אילן פרנקו: תחום ההימורים – גם כאן ניתן לראות שאנחנו משקיעים הרבה מאוד.

ניצב אילן פרנקו: שנת 2002 היתה שנת שיא.

ניצב אילן פרנקו: יש לנו עלייה של כמעט 50% בסך הטיפולים שלנו בתופעה שהיא תופעה מאוד נרחבת.

ניצב אילן פרנקו: גניבות רכב – גם כאן ניתן לראות שמ-1999 עד 2002 יש לנו ירידה.

ניצב אילן פרנקו: ב-2002 הכמות הקטנה ביותר, 25 אלף, וקרוב ל-10,000 כלי רכב נמצאו שהם כ-38.5%.

יורי שטרן: בעצם הרוב בגלל הסגרים שלנו.

ניצב אילן פרנקו: בגלל הסגרים, בגלל הפעילות הביטחונית גם של צה"ל וגם של המשטרה, בנייתה של גדר ההפרדה.

ניצב אילן פרנקו: כל אלה בוודאי יש בהם כדי להקשות.

ניצב אילן פרנקו: בנוסף לזה, הפעילות היזומה של משטרת ישראל שלחמה בתופעה הזאת גם ב-2002.

ניצב אילן פרנקו: תזכרו שיש לנו את היחידה המיוחדת שלוחמת בתופעה הזאת.

חמי דורון: אתה כולל גניבות כלי עבודה חקלאיים?

ניצב אילן פרנקו: אני מדבר בעיקר על כלי רכב פרטיים וציבוריים, לא כלי עבודה.

חמי דורון: איפה זה מופיע בסטטיסטיקה?

שלמה אהרונישקי: בגניבות חקלאיות.

שלמה אהרונישקי: הכמות שלהם היא יחסית שולית.

שלמה אהרונישקי: מתוך 25 אלף כלי רכב, החלק של הטרקטורים הוא קטן.

ניצב אילן פרנקו: תחום נוסף שאנחנו נתונים בו לפיקוח בין-לאומי הוא תחום הקניין הרוחני.

ניצב אילן פרנקו: הוא מטופל באופן שוטף על ידי אגף החקירות.

ניצב אילן פרנקו: ניתן לראות עם השנים פעילות הולכת ומעמיקה.

יורי שטרן: מה זה הרוב, מיחשוב, מוסיקה, דברים כאלה?

ניצב אילן פרנקו: זיוף של מותגים, דיסקים, תוכנות מחשב, מוצרי הלבשה וכו'.

ניצב אילן פרנקו: אתם יכולים לראות שמ-1999 עד 2002 קו עלייה וזה יימשך.

ניצב אילן פרנקו: עבירות רכוש - ניתן לראות שעבירות הרכוש הם כ-65% מסך הפשיעה במדינת ישראל בשנה.

ניצב אילן פרנקו: אנחנו מגלים קרוב ל-13%.

ניצב אילן פרנקו: גם כאן בסך הכל אחוז גילויים נאה.

ניצב אילן פרנקו: שחיתות ציבורית – אנחנו נמצאים במקום ה-18 בעולם מתוך 101.

ניצב אילן פרנקו: אנחנו לא במקום הראשון, עדיין רחוקים מאוד מהמקום ה-101.

ניצב אילן פרנקו: זה מותנה בנו.

ניצב אילן פרנקו: זה ארגון בין-לאומי שאנחנו לא יודעים עד כמה ניתן לסמוך על הנתונים שלו.

ניצב אילן פרנקו: אנחנו משתמשים בהם לצרכים שלנו.

חמי דורון: דבר שמשכללים הוא העמדה לדין או פתיחת חקירה?

ניצב אילן פרנקו: יש כל מיני קריטריונים, אני מוכן להעביר לך אותם.

ניצב אילן פרנקו: זה לא משמש אותנו לשום צורך מבצעי.

ניצב אילן פרנקו: אנחנו יכולים לראות שעם השנים 2000, 2001, 2002, משטרת ישראל עצרה לחקירה מספר גדול יותר של עבריינים.

ניצב אילן פרנקו: בשנת 2002 הגענו ל-122 אלף.

ניצב אילן פרנקו: ניתן לראות גם את הפילוח: ערביי ישראל, יהודים ותיקים וכו'.

ניצב אילן פרנקו: גם בתחום עברייני הנוער ניתן לראות שב-2002 הבאנו לחקירה קרוב ל-10,500.

ניצב אילן פרנקו: גם כאן זה נמצא בקו עלייה.

ניצב אילן פרנקו: גם כאן חלק נכבד מהעלייה היא כתוצאה מהעמקת הפעילות של משטרת ישראל.

יורי שטרן: יש שינויים בחלוקה?

ניצב אילן פרנקו: ניתן לראות שהשינויים הם באחוזים בודדים לפה ולפה בין השנים.

ניצב אילן פרנקו: יש עלייה במספר המובאים לחקירה.

ניצב אילן פרנקו: זה נתון שהוא משמעותי.

יורי שטרן: אפילו מעורבות ערביי השטחים לא קטנה?

ניצב אילן פרנקו: לא.

ניצב אילן פרנקו: יש עדיין עליה במספר השוהים הבלתי חוקיים.

ניצב אילן פרנקו: תיקי עבירות בין בני זוג – גם כאן יש מערך שלם במשטרת ישראל שמטפל אך ורק בנושא הזה.

ניצב אילן פרנקו: ניתן לראות את הנתונים בין השנים.

ניצב אילן פרנקו: בין 2001 ל-2002 נרשמה ירידה של קרוב ל-7%.

ניצב אילן פרנקו: בתחום המעצרים – בסך הכל בין השנים 2001 ל-2002, גם כאן נתון שמצביע על יציבות במספר הנעצרים על ידי יחידות משטרת ישראל.

ניצב אילן פרנקו: שימו לב למספר הבגירים ולמספר הקטינים.

ניצב אילן פרנקו: בערך 90% בגירים, 10% קטינים.

ניצב אילן פרנקו: מעצרים על פי סוגים – ניתן לראות שמרבית העצורים הם עצורים שנעצרים או על ידי קציני משטרה או על ידי בית המשפט.

ניצב אילן פרנקו: יש כאן נתון אחד מהותי, עלייה משמעותית במספר הנעצרים עד תום ההליכים.

ניצב אילן פרנקו: קרי, עצורים שנעצרו, החקירה גיבשה תשתית של ראיות שהשאירה אותם במעצר עד להשלמת התהליך השיפוטי ולאחר מכן כניסתם לבית הסוהר.

ניצב אילן פרנקו: זה נתון מאוד משמעותי.

ניצב אילן פרנקו: אנחנו משתבחים בו ויש לנו גם כל הסיבות.

יורי שטרן: זה נובע מהטרור?

ניצב אילן פרנקו: אני מדבר על עצורים פליליים.

ניצב אילן פרנקו: סך הכל עלייה גדולה במספר הנעצרים עד תום ההליכים.

ניצב אילן פרנקו: אתם רואים את זה כנתון חיובי?

ניצב אילן פרנקו: בוודאי.

ניצב אילן פרנקו: זה מראה על איכותם של המעצרים וזה מראה גם על עבודת חקירה מאוד מעמיקה שגיבשה תשתית חקירה בזמן קצר שאיפשרה את הבאתם לדין תוך כדי מעצר.

ניצב אילן פרנקו: נתון משמעותי מאוד.

יעקב אדרי: זה בעיקר בעבירות חמורות.

ניצב אילן פרנקו: בין היתר.

ניצב אילן פרנקו: שימו לב גם לכמות תיקי החקירה.

ניצב אילן פרנקו: בשנת 2002 העברנו קרוב ל-95 אלף תיקים לתביעה.

ניצב אילן פרנקו: החלק המרכזי הובא לתביעה על ידי יחידות התביעה של משטרת ישראל.

ניצב אילן פרנקו: חלק קטן יותר על ידי הפרקליטות.

ניצב אילן פרנקו: סך הכל יש לנו עלייה גדולה מ-2001 ל-2002 בכמעט 9,000 תיקים.

שלמה אהרונישקי: בעצם מבחינתנו יש את הרגל המסיימת, שגם התיק מגיע לבית משפט.

חמי דורון: זה כולל תביעות על עבירות תנועה?

ניצב אילן פרנקו: לא, תיקים פליליים בלבד.

שלמה אהרונישקי: יש לנו הפרדה ברורה בין תביעות על עבירות תנועה לבין תביעות על עבירות פליליות.

שלמה אהרונישקי: גם הנתונים הם שונים.

ניצב אילן פרנקו: תחום שלישי שאנחנו מפוקחים בו בין-לאומית זה תחום התקיפה הכלכלית, תחום הלבנת ההון.

ניצב אילן פרנקו: במאי 2002 הוסר שמה של ישראל מהרשימה השחורה של המדינות שאינן פועלות בתחום הלבנת ההון.

ניצב אילן פרנקו: הכניסו אותנו גם כאן למשפחת העמים שמטפלת בתופעה.

ניצב אילן פרנקו: משטרת ישראל עם הרשות שהוקמה במשרד המשפטים לאיסור הלבנת הון משתפות פעולה.

ניצב אילן פרנקו: שימו לב גם לתוצאות.

ניצב אילן פרנקו: יש לנו עלייה יפה מאוד בכמות הפרשיות שאנחנו מטפלים בהן.

יורי שטרן: ממי חילטתם 15 מיליון דולר?

ניצב אילן פרנקו: חלק חולט, חלק נמצא בהליכי חילוט.

ניצב אילן פרנקו: אגב, הליך החילוט הוא ארוך למדי.

ניצב אילן פרנקו: חילטנו ממספר אנשים שהצלחנו לשים את היד על הרכוש שלהם.

ניצב אילן פרנקו: החילוט הוא בעיקר פועל יוצא של תפיסות ומעצרים של עברייני סמים.

ניצב אילן פרנקו: זה רכוש שהשתמשו בו כדי לבצע עבירה או שהושג בעקבות צבירת הכספים.

יורי שטרן: אם אדם נתפס על עבירות סמים, האם החילוט נעשה גם במסגרת החוקים הקודמים או החוק החדש נגד הלבנת הון הוא הכרחי פה?

ניצב אילן פרנקו: יש לנו חוקים בתחום החילוט שאיפשרו לנו לבצע חילוטים גם בשנים קודמות לפני החוק החדש.

ניצב אילן פרנקו: אנחנו נמצאים בקו עלייה כל שנה.

ניצב אילן פרנקו: ככל שאנחנו תופסים יותר עברייני סמים כבדים אנחנו גם מצליחים לשים יד על הרכוש ומעבירים אותו לרשות המדינה.

ניצב משה מזרחי: יש מכוח החוק של הלבנת הון ויש מכוח פקודת הסמים יכולת לחלט רכוש שהושג מרווחי סמים.

ניצב משה מזרחי: אלה שני מישורים.

יורי שטרן: כל סעיף בדיווח הוא בעצם נושא לישיבה נפרדת ולא אחת אולי.

יורי שטרן: עכשיו אנחנו מקבלים רק תמונה כללית.

ניצב אילן פרנקו: נכון.

ניצב אילן פרנקו: המטרה היא רק תמונה כללית.

ניצב אילן פרנקו: נושא נוסף הוא שיתוף פעולה בין-לאומי.

ניצב אילן פרנקו: משטרת ישראל מחזיקה נציגים בחו"ל.

ניצב אילן פרנקו: היא משתפת פעולה עם משטרות העולם וניתן לראות שבשנת 2002 ניהלנו פרשיות בין-לאומיות בתחום הסמים, הסחר בנשים למטרות זנות, הלבנת הון ופשיעה מאורגנת.

ניצב אילן פרנקו: סך הכל 19 פרשיות, שזה נתון יפה מאוד, וזה נמשך כמובן גם בשנת 2003.

ניצב אילן פרנקו: מספר משפטים לגבי שנת 2003.

ניצב אילן פרנקו: אנחנו מזהים ב-2003 מספר מגמות בתחום הלחימה בפשיעה.

ניצב אילן פרנקו: פה יש לנו מודל עבודה מסודר כדי למנוע התחזקות ארגוני הפשיעה וצבירת הון.

ניצב אילן פרנקו: אנחנו מניחים שתהיה עלייה בהיקף ההיצע והשימוש בסמים בחברה הישראלית.

ניצב אילן פרנקו: בני נוער זה בכפוף לחשיפה, וגם כאן זה תחום שנמשיך ונשקיע בו.

ניצב אילן פרנקו: אנחנו צופים שתהיה עלייה משמעותית של מעורבות נוער בפשיעה.

ניצב אילן פרנקו: אגב, אנחנו רואים את זה בנתונים, דבר שמחייב אותנו לפעילות מערכתית ובין-מערכתית.

ניצב אילן פרנקו: גם כאן, אגב, זהו אחד מיעדי העבודה המרכזיים, שמפכ"ל המשטרה הניח לפתחן של יחידות המשטרה.

ניצב אילן פרנקו: אנחנו צופים פגיעה בכלכלת המדינה אם לא נמשיך ללחום בשלושת התחומים שבהם אנחנו בפיקוח בין-לאומי: הלבנת הון, סחר בבני אדם למטרות זנות וקניין רוחני.

ניצב אילן פרנקו: נמשיך לשים דגש בנושא עבירות ההונאה והזיוף.

ניצב אילן פרנקו: נמשיך לשתף פעולה עם יתר הרשויות בתחום ההשתלטות הבלתי חוקית על קרקעות הלאום, ונמשיך להשקיע מאמצים גדולים בתחום השהייה הבלתי חוקית, כולל טיפול בשלושה מרכיבים: מסיעים, מלינים ומעסיקים.

ניצב אילן פרנקו: שתי מילים על ההמלצות.

ניצב אילן פרנקו: אנחנו נמשיך לשים דגש בתחום האלימות, וזה מונח על שולחננו, כפי שאמרתי.

ניצב אילן פרנקו: כך גם בתחום הסמים.

ניצב אילן פרנקו: פה אנחנו נשתף פעולה עם רשויות המניעה, הרשות למלחמה בסמים.

ניצב אילן פרנקו: גם בתחום בני הנוער אנחנו מגבירים ונגביר את הפעילות.

ניצב אילן פרנקו: בתחום הלחימה והחזקת הנשק הבלתי חוקי, פיתחנו מודל עבודה מסודר ואנחנו עובדים על פיו.

ניצב אילן פרנקו: הקשר בין תשתיות פליליות לבין פח"ע, גם כאן אנחנו ממשיכים לעבוד ואני מניח שנגלה פרשיות נוספות.

ניצב אילן פרנקו: תחום ההונאה, תחום שאנחנו מחזקים אותו.

ניצב אילן פרנקו: תחום הרכוש, אנחנו מניחים שעבירת רכוש תמשיך להיות העבירה הדומיננטית גם בשנת העבודה 2003.

ניצב אילן פרנקו: בכל מה שקשור לשיתוף הפעולה הבין-לאומי, בעיקר בשלושת התחומים שעליהם דיברנו, הלבנת הון, סחר בנשים ותחום הקניין, אנחנו נמשיך לשתף פעולה גם עם משטרות חו"ל.

ניצב אילן פרנקו: יש מספר יוזמות חקיקה שמונחות על שולחן הכנסת.

ניצב אילן פרנקו: היוזמה המרכזית היא קידום הצעת החוק למאבק בארגוני הפשיעה.

ניצב אילן פרנקו: הכנסת הקודמת הצליחה להעביר את הצעת החוק בקריאה ראשונה, היא הושלמה בוועדת החוקה, חוק ומשפט, צריך להביא את הצעת החוק לקריאה שנייה ושלישית ולאשר אותה.

ניצב אילן פרנקו: זה יתן לנו כלי עבודה יוצא מן הכלל כדי ללחום בארגוני הפשיעה ובתופעות פשיעה, בעיקר הפשיעה החמורה.

רומן ברונפמן: הצעה חוק ממשלתית?

ניצב אילן פרנקו: הצעת חוק ממשלתית שחברו אליה כל המשרדים שאוכפים את החוק.

ניצב אילן פרנקו: רבותי, יש כאן בקשה של משטרת ישראל, להשלים את הטיפול בנושא.

ניצב אילן פרנקו: עד כאן, תודה.

יורי שטרן: תודה רבה.

יורי שטרן: חבר הכנסת רומן ברונפמן, בבקשה.

רומן ברונפמן: קודם כל אני רוצה לברך את יושב-ראש על הוועדה על פתיחה מאוד מוצלחת של שיתוף הפעולה עם משטרת ישראל.

רומן ברונפמן: היושב-ראש, דוד אזולאי ואנוכי כבר שבע שנים בכנסת.

רומן ברונפמן: אם זכרוני אינו מטעה, זו הופעה שנייה של משטרת ישראל על כל מפקדיה בפני ועדת הפנים.

רומן ברונפמן: רצוי מאוד שהמפגשים האלה יהיו יותר תכופים.

רומן ברונפמן: זה גם לטובת הכנסת וגם לטובת המשטרה.

רומן ברונפמן: אני רוצה להעיר שתי הערות ושתי שאלות.

רומן ברונפמן: ההערות הן, קודם כל הערכה רבה לפעילות המשטרה בתקופה האחרונה.

רומן ברונפמן: אני חושב שכל נבחר וכל אזרח חייבים לומר את התודה.

רומן ברונפמן: עוד הערה חיובית למפכ"ל המשטרה על עמידתו הנחרצת בתנאי ההעסקה של השוטרים.

רומן ברונפמן: הוא פשוט מנע העלאת הנושא הזה לדיון ציבורי, וטוב שעשה כך.

רומן ברונפמן: שתי שאלות אליך, אדוני המפכ"ל, שמטרידות את מנוחתי לפחות.

רומן ברונפמן: שאלה אחת בתחום החקירה של הדרגים הפוליטיים.

רומן ברונפמן: אנחנו ערים לשתי חקירות שהן חשובות מבחינת איתנות הדמוקרטיה במדינת ישראל, ואני מתכוון לחקירה שנוגעת ישירות או בעקיפין לראש הממשלה בפרשת סיריל קרן.

רומן ברונפמן: אנחנו יודעים שנשלחו צוותים לדרום אפריקה ולאוסטריה.

רומן ברונפמן: אנחנו רוצים לדעת האם המשטרה תקדם את הפרשייה הזאת כמו כל פרשייה שמונחת על שולחנה?

רומן ברונפמן: באותה הזדמנות אני מבקש לדעת מה בנוגע לחקירה בנושא האי היווני, שגם סגן ראש הממשלה ושר התעשייה והמסחר אהוד אולמרט מעורב בה לכאורה בעקיפין או במישרין.

רומן ברונפמן: שאלה שנייה, שלדעתי מצריכה את תשובתך הכנה, עד כמה שניתן, מעצרם ההמוני של ראשי התנועה האיסלאמית.

יורי שטרן: על כך יש לברך את משטרת ישראל.

רומן ברונפמן: אתה מברך בשמך.

רומן ברונפמן: אני רוצה לדעת, האם המשטרה ערוכה להגשת תביעות?

רומן ברונפמן: מה מצב העצורים?

רומן ברונפמן: האם היקף המעצרים שהמשטרה ביצעה היה מוצדק?

רומן ברונפמן: בעצם אלה שתי השאלות שאסתפק בהן.

יורי שטרן: הכוונה היא אם לא היקף קטן מדי.

רומן ברונפמן: אתה תשאל את השאלות מנקודת ראות שלך.

רומן ברונפמן: אני אשאל את השאלות בתורי מנקודת ראות שלי.

רומן ברונפמן: תודה רבה.

חמי דורון: האמת היא שהתרשמתי מהמצגת הזאת שאנחנו נמצאים במצב לא רע, כאילו אין הרבה בעיות במדינת ישראל, המצב בסדר באופן כללי.

חמי דורון: בהשוואה למדינות אחרות אנחנו נמצאים במקום סביר.

חמי דורון: אני בא מעולם הביטוח, בגלל זה שאלתי את השאלה ששאלתי.

חמי דורון: צריך להבין שמה שמשפיע בעיקר על הביטחון האישי של האזרח זה אולי פחות התרעה על התקפת טרור, שעלול להיות פיגוע פה או שם, אבל מה שפוגע בצורה חזקה ביותר בביטחון האישי זה עצם העובדה שמישהו נכנס אלי הביתה, לוקח את המפתחות של האוטו ונוסע עם האוטו שלי, או שמישהו נכנס אלי הביתה ולוקח כל מה שיש לי בבית, עושה בבית שלי כבתוך שלו, ולמעשה לי אין שום אמצעי להתגונן בפניו מכיוון שהרי אסור לי לירות במישהו שחודר לדל"ת אמותיי.

חמי דורון: הבעיה היא, כמו שאני רואה אותה, ואני רואה את זה גם בעבירות רכוש, מה שנקרא הרכוש הפרטי, אבל גם בעבירות רכוש עסקי, ששם יש עלייה כי כל שנה אני משלם יותר כסף.

חמי דורון: כשאני מדבר על עבירות למשל בשטח החקלאי, אנחנו מדברים על עבירות של גניבת טרקטורים, גניבת ציוד עבודה, פריצות באתרי עבודה.

חמי דורון: אלה נזקים של מיליארדי שקלים.

חמי דורון: אני אתן לכם סיפור מהחיים, רק מלפני חצי שנה.

חמי דורון: גונבים טרקטור, מודיעים למשטרה, המשטרה באה, יש כמובן הודעה לאיתורן, האיתורן אומר מה שאומר, ואז באיזשהו שלב נוסעים על העקבות של הטרקטור, פתאום השוטר עוצר את הניידת ואומר לבעל הטרקטור: פה תזמין את המשטרה ממקום אחר כי פה נגמר גבול השיפוט שלי.

חמי דורון: אני רואה את זה כדבר הכי מטומטם שיכול להיות, סליחה על הביטוי אם זה חריף מדי, אבל שילמתי פה 100 אלף דולר וזה הרגיז אותי.

חמי דורון: מעבר לזה, אתם הצגתם פה מספר של 25 אלף כלי רכב שנגנבו בשנת 2002 ו-9,000 כלי רכב הוחזרו כתוצאה מפעילות יזומה שלכם.

חמי דורון: זאת אומרת, שבעצם לא נגנב שום דבר כי חברות האיתור הפרטיות, שאני לא רוצה לנקוב בשמן, טוענות שהן החזירו בערך 12,000 כלי רכב.

חמי דורון: 12,000 ועוד 9,000, אין כמעט כלי רכב גנובים בישראל.

חמי דורון: אשרנו וטוב לנו.

שלמה אהרונישקי: קודם כל נגנבים.

שלמה אהרונישקי: אתה אומר שאולי בסוף כאילו את כולם מחזירים.

חמי דורון: אני רוצה לדעת, האם 9,000 כלי רכב הם כלי רכב שמודיעים לכם, שמדווחים כנמצאו כללית או שאלה כלי רכב שהמשטרה החזירה בפועל?

חמי דורון: אלה שני נתונים שונים לחלוטין.

ניצב משה מזרחי: אני לא יודע ולא מתמצה בנתונים שמדווחים על-ידי חברות האיתור הפרטיות.

ניצב משה מזרחי: חלק לא קטן מהמכוניות מובאות פיזית על-ידי משטרת ישראל.

ניצב משה מזרחי: בשנה האחרונה עשו פעילות בלתי רגילה במחוז ש"י, ואתה מודע לזה, ביחד עם הצבא וניצלו את הכניסות פנימה לתוך הערים והחזירו מאות רבות של כלי רכב, שחלקם, דרך אגב, לא מופיעים פה כי אנחנו מדברים פה רק על כלי רכב של שנת 2002.

ניצב משה מזרחי: אנחנו מדברים גם על כלי רכב שהוחזרו משנים קודמות.

ניצב משה מזרחי: חלק מהנתון שאתה רואה הוא הודעות של חברות האיתור.

חמי דורון: מעבר לנושא עבירות רכוש שפוגעות בביטחון, יש נושא במרכזי הערים, בעיקר בערים הגדולות.

חמי דורון: אנחנו מוצאים יותר ויותר מצבים של עישון סמים או שימוש בסמים או סחר בסמים בצורה מאוד מאוד גלויה.

חמי דורון: אתה יכול לקחת עיר כמו ראשון לציון, ששם יש פעילות עצומה, ענפה מאוד בנושא זה.

חמי דורון: לפי הנתונים של המשטרה לעומת מה שאני רואה בשטח, הפער הוא עצום.

חמי דורון: אני כבר לא מדבר על נושא הזנות, שהיום אין כמעט עיר בישראל שאין בה כמה מאות בתי בושת.

יצחק הרצוג: קודם כל אני מקבל בברכה את סגן השר.

יצחק הרצוג: אני חושב שהניסיון בצד המוניציפאלי-חברתי של חבר הכנסת אדרי הוא עצום.

יצחק הרצוג: אני בטוח שהמערכת תפיק ממנו הרבה רווח.

יצחק הרצוג: לך, אדוני המפכ"ל, ולצוותך, ברכות על העובדה שאתם נמצאים בימים מאוד מאוד קשים וכולנו מודעים למעמסה העצומה שמוטלת עליכם.

יצחק הרצוג: אני חושב שלבות כל האזרחים אתכם בימים כאלה קשים.

יצחק הרצוג: אני רוצה לשאול אותך שתי שאלות.

יצחק הרצוג: ראשית, על הקורלציה בין מצב כלכלי-חברתי לנתוני פשיעה.

יצחק הרצוג: האם אתם רואים את זה בתור אקסיומה ברורה, או שאתם אומרים: עדיין הנושא הזה ניתן לשליטה גם במצב של תהום חברתית כל כך קשה שאנחנו נמצאים בה היום?

יצחק הרצוג: הדבר השני, לגבי הקיצוץ בתקציבים שלכם.

יצחק הרצוג: במה אתם מקצצים במצב של אילוצים תקציביים?

יצחק הרצוג: באיזה נושאים נוגעים בבשר החי מבחינת סדר העדיפויות שלך?

יצחק הרצוג: דבר שלישי, האם יש כלי חקיקה שאתם מעוניינים שנדון בהם תוך כדי שמירה ראויה על כבוד האדם, זכויות נחקרים וכל מה שקשור בזה?

יצחק הרצוג: אולי יש נושאים שעוד לא מוצו ואתם רוצים לקדם.

יצחק הרצוג: לבסוף, נושא שאתה יודע שהוא קרוב ללבי, נושא המאבק בנגע הסמים.

יצחק הרצוג: ראיתי פה את רפ"ק יפעת שטיינברגר, שגם איתה עבדנו צמוד.

יצחק הרצוג: בנושא נגע הסמים, לאילו תופעות אתם נותנים השנה עדיפויות, האם לנוער, אקסטזי וכו'?

יצחק הרצוג: תודה רבה.

יורי שטרן: תודה רבה.

יורי שטרן: יעקב אדרי, סגן השר לביטחון הפנים, בבקשה.

יעקב אדרי: קודם כל שלום לכולם.

יעקב אדרי: קשה שלא להצטרף לכל הברכות למשטרה.

יעקב אדרי: אני חושב שצריך לתת הרבה הערכה למשטרה בתקופה כל כך קשה.

יעקב אדרי: כמובן, לולא המצב הביטחוני הקשה שכולנו מכירים, בהחלט המשטרה היתה יכולה להפיק תפוקות יותר ברורות בנושא הביטחוני-חברתי שלשמו היא נועדה.

יעקב אדרי: אבל כמובן שנושא הביטחון לוקח הרבה מהזמן של המשטרה והיא משתדלת לעשות את זה על הצד הטוב ביותר.

יעקב אדרי: אין ספק שהמצב הכלכלי משפיע על הפשיעה בכלל ועל הפשיעה של הנוער.

יעקב אדרי: אני ראיתי את הנתונים מכובע אחר, רואים את זה בכל הנושאים וכמובן שיש השפעה ישירה.

יעקב אדרי: גם ב-2003 אנחנו צפויים להחמרה בנושא הפשיעה על כל היבטיה.

יעקב אדרי: בנושא החקיקה, אני מבטיח באופן אישי שאטפל בזה, יחד עם ידידי יורי שטרן.

יעקב אדרי: אם גמרו את הכול, חייבים להביא את החוק לקריאה שנייה ושלישית.

יורי שטרן: היו בעיות בסעיפים מסוימים של החוק הזה.

יורי שטרן: היו שם סמכויות יתר למשטרה בעיניי וגם בעיני האנשים שדנו בחוק בכנסת הקודמת.

יורי שטרן: אני לא יודע באיזה מצב זה נמצא כיום, כי רק בשבוע שעבר הממשלה העבירה בכנסת את דין הרציפות.

יורי שטרן: הדיון בחוק התקיים בוועדת החוקה, חוק ומשפט, אבל אני רוצה להיות שותף בדיון, ואני אומר פה מה שאמרתי גם בישיבת המליאה.

יורי שטרן: כשמדובר בהגדלת סמכויות המשטרה, לי כאזרח חשוב גם לראות כמה המשטרה משתמשת בכלים שיש לה בצורה נכונה, שקופה ומאוזנת.

יורי שטרן: לכן, יש מספר דברים, כמו האזנות הסתר, שאני רוצה לבדוק אותם לעומק לפני שאני לפחות, כחבר הכנסת, אתן את התמיכה המלאה שלי לחקיקה שמגדילה את הסמכויות בתחום די מעורפל.

יורי שטרן: אני זוכר את כל הדיונים.

יורי שטרן: הדברים האלה, מצד אחד חשובים יותר ויותר גם מהנתונים שאתם הצגתם; מצד שני, אנחנו צריכים לעשות פה כמה צעדים לפני שנרחיב את הסמכויות.

יורי שטרן: זאת דעתי.

יעקב אדרי: בכל מקרה אני אקדם את הנושא.

יעקב אדרי: נושא התנועה האיסלאמית – כאחד שהיה קרוב לעניין, לפחות בשלבים הסופיים שלו, אני חושב שהמשטרה עשתה עבודה מאוד מאוד יסודית.

יעקב אדרי: אנחנו כמובן ניווכח בהמשך כאשר בתי המשפט ימצו את הדין בעניין הזה.

יעקב אדרי: אני מאמין שהנושא הוא ברור.

יעקב אדרי: אני מאוד מקווה שבית המשפט יגיד את דברו בקול רם.

יעקב אדרי: הדבר האחרון שאני מבקש מהמשטרה הוא לשים דגש על נושא הנוער.

יעקב אדרי: אנחנו רואים עקומה של התדרדרות חמורה מאוד.

יעקב אדרי: חשוב מאוד שבנושא הזה תהיה הקפדה יתרה וגם תשומת לב רבה.

דוד אזולאי: אדוני היושב-ראש, יש נושא אחד שלא שמעתי עליו התייחסות, נושא הבנייה הבלתי חוקית.

דוד אזולאי: בתפקידי הקודם כסגן שר הפנים, בנושא הזה היה נתק בין המשטרה לבין ועדות הפיקוח של משרד הפנים.

דוד אזולאי: לשמחתי הרבה במחוז הדרום היה שיתוף פעולה יוצא מן הכלל ואכן יצאו לכמה פעילויות ובצעו את צווי ההריסה.

דוד אזולאי: אבל במחוזות אחרים יש לי הרושם שזה לא בדיוק ככה, במיוחד מה שנקרא אזור המשולש.

דוד אזולאי: שם יש בעיות קשות.

דוד אזולאי: השאלה היא אם גם השנה ישימו דגש על נושא הבנייה הבלתי חוקית?

יורי שטרן: אני אוסיף שאלה קצרה.

יורי שטרן: הזכרתם את הקשר בין שהייה בלתי חוקית לטרור.

יורי שטרן: האם בקטע של סמים אתם מזהים סימנים של פעולה מכוונת מצד גורמי החבלה להכנסת סמים בישראל, או שזה שיתוף פעולה על בסיס כספי, על אינטרס כלכלי?

ניצב אילן פרנקו: לגבי השאלה האחרונה, הקשרים שזיהינו בעיקרם הם קשרים כספיים וכלכליים.

ניצב אילן פרנקו: לא עלתה בינתיים מגמה של החדרת סמים לתוך תחומי מדינת ישראל באופן מואץ כדי לפגוע באוכלוסייה.

ניצב אילן פרנקו: הקשרים הם בעיקר קשרים של תן וקח, בעיקר קשרים על רקע כספי וכלכלי.

ניצב משה מזרחי: הועלתה פה סוגיית המסיונרים.

ניצב משה מזרחי: הנושא הזה מטופל.

ניצב משה מזרחי: כאשר יש לנו מידע ויש תלונה שזה נעשה בכפייה, בפיתוי, באיום, בתשלום, יש טיפול.

חמי דורון: במסגרת של החזרה בתשובה?

יורי שטרן: זה לא נחשב למסיונריות.

יורי שטרן: כשאתה בא לילד ממשפחה נוצרית ואתה מחזיר אותו לנצרות, זה לא נחשב למסיונריות, וגם לא כאן.

שלמה אהרונישקי: אני רוצה לומר כמה דברים.

שלמה אהרונישקי: קודם כל, ככלל, תפקידה של משטרת ישראל לחקור ולגלות עבירות.

שלמה אהרונישקי: כאשר יש ראיות לעניין, אנחנו מגישים את זה הלאה.

שלמה אהרונישקי: זה התפקיד שלנו ואנחנו צריכים לעסוק בכל מקום שלכאורה יש שם עבירה.

שלמה אהרונישקי: כמובן צריך להבין שבמציאות הקיימת, גם לפני שנתיים של טרור, אבל בטח בתקופת שנתיים של טרור, כולנו עובדים על-פי סדר עדיפות.

שלמה אהרונישקי: דיברתי קודם תוך כדי הסקירה שבסוף גם צריך לראות איך שאר החוליות בשרשרת פועלות.

שלמה אהרונישקי: אם המשטרה תעשה עבודה גדולה ובסוף תביא לבית המשפט ובית המשפט, מכל מיני טעמים, לא ימשיך את השרשרת, אז בשביל מה אנחנו עושים את העניין?

שלמה אהרונישקי: אגב, אנחנו נחשבים בעולם למשטרה שיחסית פועלת במגוון רחב מאוד של עבירות.

שלמה אהרונישקי: יש לא מעט משטרות, שבחלק מהעבירות שרשומות פה הן בכלל לא מטפלות.

שלמה אהרונישקי: למשל בארצות-הברית, במרבית עבירות הרכוש המשטרה לא מטפלת, בכלל לא מגיעים למשטרה.

דוד אזולאי: מי כן?

שלמה אהרונישקי: חברות הביטוח.

שלמה אהרונישקי: לא הולכים למשטרה, לא מגישים אפילו תלונה במשטרה על העניין.

יורי שטרן: אתם לא לוקחים דוגמה מהם.

שלמה אהרונישקי: לא, לא.

שלמה אהרונישקי: אנחנו פועלים מול המציאות הנדרשת, ואנחנו נחשבים בעולם כמשטרה שיחסית מטפלת בהיקף גדול מאוד של סוגי עבריינות, שבמקום אחר לא מטפלים בהם.

שלמה אהרונישקי: הדבר השני שאני רוצה להגיד, פשיעה היא תוצאה.

שלמה אהרונישקי: אם שואלים מה הסיבה, בעיות כלכליות הן סיבה, בעיות חברתיות הן סיבה, בעיות טרור הן סיבה, מצוקות – הכל הן סיבות שבסופו של דבר מייצרות את העניין.

שלמה אהרונישקי: עד כמה אפשר לדבר על המצב - לכאורה היה אפשר להציג פה את התמונה כאילו שהיא טובה.

שלמה אהרונישקי: אנחנו משקפים מציאות.

שלמה אהרונישקי: אם היא טובה או לא טובה, זו התייחסות סובייקטיבית.

שלמה אהרונישקי: בעיניי אם יש 150 מקרי רצח במדינת ישראל, צריך להיות אפס מקרים.

שלמה אהרונישקי: אם יש 60% עבירות רכוש, צריך להיות אפס.

שלמה אהרונישקי: אבל אנחנו מבינים שבמציאות הזאת זה מושג אוטופי.

שלמה אהרונישקי: לכן עד כמה זה חמור או לא חמור, כל אחד יתייחס.

שלמה אהרונישקי: אנחנו משקפים מציאות.

שלמה אהרונישקי: לא אמרנו אם זה טוב או לא טוב.

שלמה אהרונישקי: הצגנו את הנתונים.

שלמה אהרונישקי: אני רוצה להגיד שלפני שבוע קיימנו דיון מקיף מאוד עם השר לביטחון הפנים בנושא פשיעה.

שלמה אהרונישקי: יחד אתו אנחנו מנסים לקדם לא מעט דברים, לראות את סדר העדיפות.

שלמה אהרונישקי: משטרת ישראל הגדירה מספר תחומים כיעדים מרכזיים.

שלמה אהרונישקי: דבר ראשון, נושא התגברות הפשיעה החמורה, כנופיות הפשע.

שלמה אהרונישקי: דבר שני, נושא הסמים.

שלמה אהרונישקי: דבר שלישי, נושא הנוער.

שלמה אהרונישקי: אנחנו רואים בו בשנים האחרונות כנושא מרכזי.

שלמה אהרונישקי: אנחנו מקדמים הרבה מאוד נושאים גם בתוכנו וגם מסביב, עם משרד החינוך ועם מערכות אחרות.

שלמה אהרונישקי: יש שם שדה שצריך לחרוש אותו הרבה יותר ולא רק בהיבט המשפטי אלא גם בהיבטים כוללים.

שלמה אהרונישקי: דבר רביעי, אלה כמובן שלוש העבירות שדיבר עליהן ראש אמ"ן, שהן בעצם בראייה בין-לאומית, וזה נושא הלבנת הון, נושא סחר בנשים והנושא של קניין רוחני.

שלמה אהרונישקי: אלה הם פחות או יותר סדרי העדיפויות שלנו.

שלמה אהרונישקי: על נושא החקירות אני מנוע כמובן מלדבר, בטח בפורום הזה, על החקירות שקשורות לראש הממשלה ולתנועה האיסלאמית.

שלמה אהרונישקי: התפקיד שלנו זה לחקור עבירות לכאורה ולנסות למצות אותן.

שלמה אהרונישקי: איך זה יהיה, מה זה יהיה במבחן התוצאה, אם עבדנו נכון או לא נכון, זה כבר תהליך אחר ואני מנוע מלהתייחס לעניין הזה.

שלמה אהרונישקי: הדבר האחרון שאני רוצה להגיד, אין שום ספק שהאיום המרכזי על עבודת המשטרה, מעבר לכל מה שראיתם, זה כמובן הקיצוץ שאנחנו בתוכו.

שלמה אהרונישקי: אנחנו מבינים שאנחנו חלק ממנו.

שלמה אהרונישקי: אם אתם שואלים אותי, זה יפגע בעבודת המשטרה.

שלמה אהרונישקי: זה יתן פחות שירותים ולוח זמנים פחות מהיר ממה שיש היום עם יכולת הרבה יותר מצומצמת להרחיב תחומים וליזום דברים.

שלמה אהרונישקי: אסור למשטרה לטפל בשוטף, המשטרה צריכה להתעסק בין היתר ביעדים אסטרטגיים שאם לא נתחיל להשקיע בהם היום, לא נהיה רלוונטיים מחר.

שלמה אהרונישקי: למשל הנושא הטכנולוגי לא עלה כאן.

שלמה אהרונישקי: אם לא נהיה בחזית הטכנולוגיה, לא נהיה.

שלמה אהרונישקי: לכן בעניין הזה, אין ספק שאם יממשו את הקיצוץ על משטרת ישראל שהוא בסדר גודל גדול של כוח-אדם, של אמצעים, היכולת של המשטרה להתקדם, לטפל ולהקנות ביטחון אישי לאזרח תהיה מוגבלת.

שלמה אהרונישקי: תודה.

יורי שטרן: תודה רבה.

יורי שטרן: כמה דברי סיום.

יורי שטרן: אנחנו מודים על ההופעה שלכם.

יורי שטרן: לכל חברי הכנסת יש הוקרה מלאה על העומס שאתם עומדים בו.

יורי שטרן: אני אישית מעלה על נס את עצם העובדה שגם החברה הישראלית התחשלה, כי במצב שאנחנו חיים בו אפשר היה לצפות לגידול הרבה יותר דרמטי בהתפרעויות, הרס מערכות וכו'.

יורי שטרן: זה שהפשיעה נשמרה ברמה פחות או יותר זהה כמה שנים, זה ציון לשבח לחברה הישראלית וגם למשטרת ישראל.

יורי שטרן: למרות שהיתה הסבה מסיבית מאוד של כל המשאבים שלכם, כוח-אדם, הראש והלב לנושא הטרור, אתם עדיין עומדים במשימות בתחום הפשיעה.

יורי שטרן: אני חבר בוועדת חקירה בנושא הסחר בנשים ואני יכול לאשר שהשינוי שחל בתחום הזה הוא משמעותי, הוא קיבל הכרה בין-לאומית, אבל גם אנחנו כאזרחים וכחברי כנסת רואים את התזוזה האמיתית.

יורי שטרן: יש עוד כמה תחומים, כמו השימוש בסמים בקרב בני נוער, שהמשטרה מתקשה להכנס לזה.

יורי שטרן: אני מקווה שיהיו שינויים גם בתחומים האלה.

יורי שטרן: בנושא התנועה האיסלאמית, מעבר לשבחים על החקירה, הרי כמה שנים התחזקה התחושה שהמשטרה לא נכנסת למקומות האלה, שהמקומות האלה כבר הפכו לעולם סגור.

יורי שטרן: כל מה שמתרחש שם, המשטרה מפחדת, לא נוגעת בהם.

יורי שטרן: אני מקווה מאוד שהתחלתם בפעולה הזאת כדי לשבור את התחושה המסוכנת הזאת, שיש במדינת ישראל ערים שלמות או אזורים שלמים שאין למשטרה כניסה אליהם.

יורי שטרן: בדיוני הוועדה שלנו אנחנו נתרכז בכמה מהנושאים האלה, כולל נושא הבנייה הבלתי חוקית.

יורי שטרן: אני מודה לחבר הכנסת דוד אזולאי שהזכיר את הנושא הזה.

יורי שטרן: אני גם סימנתי את הנושא הזה בעדיפות גבוהה.

יורי שטרן: אנחנו נדון גם באזורים פרובלמטיים כמו העיר לוד, שהיא פשוט לא יורדת מסדר יומה של הכנסת ושל רבים מאתנו כחברי כנסת.

יורי שטרן: אנחנו נצא לסיור משותף, אני מקווה, וגם נקיים פה בקרוב דיון על מה שקורה בעיר כי אסור לנו לאבד את מרכז הארץ, כמו כל מקום אחר, אבל פה זה במיוחד כואב.